09/11/2012 | Administración LocalMunicipal
Boqueixón
Cambio de uso de parcela da Casa da Cultura de Camporrapado - Boqueixón

No Pleno extraordinario do Concello de Boqueixón, que tivo lugar o día 26 de outubro de 2012, adoptouse o acordo que a continuación se transcribe: O Concello de Boqueixón, en base ós seguintes antecedentes e lexislación aplicable: “O Concello de Boqueixón carece a día de hoxe en todo o seu termo municipal de instalación sanitario – asistenciais destinadas a tanatorio, tendo que recorrer os veciños, para os servizos previos ó enterramento, os existentes en concellos limítrofes. Esta situación anómala obriga a veces a longos desprazamentos de ida e volta para ser enterrados os restos fúnebres no propio o Concello de Boqueixón. Esta carencia deu lugar a que por parte de varias compañías se teña intentado instalar un servizo deste tipo no termo municipal. A imposibilidade para estas empresas de adquirir terreo no solo urbano a un prezo axeitado, unido á imposibilidade da súa ubicación en solo rústico e ós problemas de compatibilidade coa normativa do solo de núcleo rural, fixo que estas iniciativas empresariais sempre fracasasen. Ante esta perspectiva, e a necesidade urxente de dispor deste servizo, o Concello de Boqueixón decide tomar a iniciativa, levando a cabo as medidas oportunas que posibiliten a instalación dun tanatorio no municipio. O concello decide levar a cabo un cambio de uso de parte da parcela donde se sitúa o inmoble da casa da cultura, sita no lugar da Silveira, parroquia de Santa María de Oural. O concello dispón para o seu ordenamento municipal dunhas Normas Subsidiarias de Planeamento Municipal (NN. SS.) aprobadas definitivamente en maio de 1996, e dicir adaptadas á Lei de Adaptación da Lei do Solo de Galicia (LASGA) Nestas NN. SS. no contorno de Camporrapado existe unha parcela na que se ubica a actual casa da cultura do núcleo, clasificada como Solo Urbano e cualificada como Equipamento socio cultural, polo que será necesario un cambio de uso. O uso axeitado a estas instalacións será o de sanitario asistencial que aínda que non figura na normativa pódese definir como aquel destinado a “asistencia en réxime ambulatorio ou con hospitalización. Non se inclúen os despachos profesionais. Asistencia non sanitaria mediante servizos sociais. Tanatorios”. Tal e como aparece definido no PXOM en tramitación, aprobado inicialmente en decembro de 2011. En canto á descrición da Casa da Cultura de Camporrapado sinalar que é un equipamento socio – cultural existente en edificio independente nunha parcela así definida tanto nas NN. SS como na documentación do PXOM en tramitación. Pola diferenza de cotas da parcela, a edificación distribúese nun volume en planta de acceso polo vento nordés e outro volume en planta baixa polo vento sueste. Tanto o volume que ocupa a planta de acceso como o volume da planta baixa, teñen acceso e luces independentes. A parcela ten a referencia catastral 1990804NH5318N0001EM, cunha superficie de 2.347 m2. Segundo a planimetría do PXOM en tramitación a parcela ten unha superficie de 2.427 m2. A superficie edificada segundo o catastro ascende a 1.442 m2 polo que a edificabilidade declarada ascende a 0,59 m2/m2 A edificación cumpre axeitadamente os parámetros urbanísticos fixados polas NN. SS. para os equipamentos no último parágrafo do artigo 75 “…cando o equipamento se sitúen en zonas non formalizadas e áreas libres de edificación aceptarase a ordenación volumétrica específica non debendo rebasar normalmente 10 metros de altura máxima nin os 0,8 m2/m2 de edificabilidade bruta.” A casa da cultura de Camporrapado non supera os 0,8 m2/m2 de edificabilidade nin os 10 metros de altura. Según o disposto no artigo 47.4 da Lei 2/2010, de 25 de marzo, de medidas urxentes de modificación da Lei do Solo 9/2002, do 30 de decembro, de ordenación urbanística e protección do medio rural “O concello en pleno, por maioría absoluta legal, e sen necesidade de seguir o procedemento de modificación do plan, poderá acordar o cambio de uso dos terreos reservados para equipamentos públicos por outro uso dotacional público distinto, sempre que se manteña a titularidade pública ou se destine a incrementar zonas verdes e os espazos libres públicos. O artigo 74 das NNSS do Concello de Boqueixón, capítulo V, sinala que “ Comprende as superficies destinadas a usos públicos ou colectivos ó servizo directo dos cidadáns. O solo será sempre de dominio público, cando corresponda a cesións resultado do planeamento. O artigo 75, das citadas NNSS, sinala que “ Admítense as seguintes actividades e instalacións: c) Sanitario – asistencial. Centros asistencias e sanitarios dedicados a garderías, dispensarios, ambulatorios, residencias de anciáns, clínicas, hospitais xerais e centros hospitalarios. d) Socio – cultural. Bibliotecas, centros sociais e culturais, museos, audicións, salas de cultura, salas de reunións, exposicións de interese público e comunitario, así como anexos ós servizos deportivos ligados ó uso. As actividades e instalacións detalladas nos epígrafes c), d) e h), en función das súas características, funcións sociais e complementariedade, poderán intercambiarse ou complementarse dentro de cada unha das reservas específicas establecidas polas presentes normas”. Por razóns de urxencia e económicas, posto que acometer por parte do concello nestes momentos a obra resulta inviable polo seu custo, o concello pretende ubicar este tanatorio na edificación existente na Casa da Cultura, en concreto en parte da súa planta baixa, permanecendo a superficie restante dedicada a casa da cultura. Non se pretende deixar a edificación existente en situación de fora de ordenación, motivo polo cal preténdese cualificar este cambio de uso a parcela como equipamento socio cultural e sanitario asistencial”, ACORDOU: 1) Cambio de uso, na parcela na cal se ubica a casa da cultura de Camporrapado sita na parroquia de Santa María de Oural de acordo co disposto nos artigos 47.4 da LOUG, 74e 75 das NN. SS de Boqueixón. O referido uso quedará definido do seguinte xeito: a) Uso como equipamento sanitario asistencial, no cal se ubicará o tanatorio. Superficie: 210 metros cadrados. b) Uso como equipamento socio cultural. Superficie: 2.217 metros cadrados.2) Dito cambio de uso debe incorporarse ao libro inventario de bens da corporación local para facer a correspondente modificación do uso.3) Proceder a publicar dito acordo no BOP, someténdose a información pública e ós efectos de ofrecer os recursos procedentes.4) Comunicar a adopción deste acordo á Xunta de Galicia. Boqueixón, 2 de novembro do 2012. O alcalde: Jesús Sanjuás Mera